Risalah Ma’al Hijrah
1437H / 2015M

Jabatan Kemajuan Islam Malaysia

Aras 4-9, Blok D7 & D9, Kompleks D,
Pusat Pentadbiran Kerajaan Persekutuan,

62519 Putrajaya,
Tel: 03-8886 4000

Faks: 03-8889 2039
www.islam.gov.my
Edaran Percuma

Cetakan Pertama 2015
© Jabatan Kemajuan Islam Malaysia, 2015

Hak Cipta Terpelihara. Tidak dibenarkan mengeluar ulang mana-mana bahagian
artikel, ilustrasi dan isi kandungan buku ini dalam apa jua bentuk dan dengan
cara apa jua sama ada secara elektronik, fotokopi, mekanik, rakaman atau cara
lain sebelum mendapat izin bertulis daripada Ketua Pengarah, Jabatan Kemajuan
Islam Malaysia.

Diterbitkan oleh:
Jabatan Kemajuan Islam Malaysia

Atur huruf dan Rekabentuk oleh:
Visual Print Sdn. Bhd.
No. 47, 47-1, Jalan Damai Raya 1,
Alam Damai,
Cheras 56000 Kuala Lumpur.

KANDUNGAN
PENDAHULUAN

RASULULLAH SAW
SEBAGAI MODEL
TRANSFORMASI NEGARA

KEKUATAN UMAT ISLAM
MELALUI PERPADUAN

PENUTUP

PENGGERAK
PERPADUAN KAUM
DI MALAYSIA

SEKILAS TENTANG HIJRAH
DAN TRANSFORMASI NEGARA

4

7

10

18

15

4

PENDAHULUAN

R                 isalah ringkas ini cuba menghuraikan secara tersusun tema sambutan
Ma’al Hijrah pada tahun ini dengan memfokuskan kepada soal  hijrah
dan teras transformasi negara, seterusnya menyingkap peranan

Rasulullah SAW sebagai contoh terbaik dalam merubah keadaan negara
menjadi lebih cemerlang. Melalui kekuatan perpaduan yang dibina pada
masa itu, menjadi sebab Islam telah berkembang dan terus kekal sebagai
salah satu agama utama dunia pada masa kini. Hal ini seharusnya menjadi
pemangkin kepada perpaduan yang terus dan sentiasa diterapkan dalam
kalangan pelbagai kaum di Malaysia.

SEKILAS TENTANG HIJRAH
DAN TRANSFORMASI NEGARA

H ijrah secara bahasa didefinisikan sebagai berpindah, meninggalkan
suatu tempat pergi ke tempat lain. Sementara dalam konteks
Tamadun Islam ia bermaksud perpindahan umat Islam dari

Mekah ke Madinah untuk memperkukuhkan kedudukan Islam. Ulama’
juga mendefinisikan hijrah sebagai perpindahan umat Islam dari negara
kafir ke negara Islam. Dalam konteks yang lebih luas, hijrah juga diertikan
sebagai perpindahan jiwa dari yang buruk kepada yang baik atau dari yang
baik kepada lebih baik.

Hijrah dalam bentuk yang pertama iaitu perpindahan secara fizikal dari
satu tempat ke satu tempat yang lain menurut ulama’ mempunyai beberapa
hukum mengikut situasi dan keadaan seperti berikut:
• Wajib, hijrah dilakukan apabila di suatu tempat dengan lingkungan

yang tidak mendorong dan tidak selamat untuk menjalankan ibadah
dan mendirikan syiar Islam kerana banyaknya musuh-musuh Allah.

5

Maka dalam keadaan seperti ini seseorang harus pindah ke tempat yang
tenang untuk melakukan ibadah dan mendirikan tuntutan Islam.

• Sunat, apabila seorang individu yang sudah tinggal di suatu tempat yang
tidak ada kebaikan untuk mendorong terlaksananya ibadah individu
tersebut. Maka individu tersebut sebaiknya pindah ke tempat yang
mendorongnya untuk melakukan ibadah dengan lebih baik.

• Makruh, hijrah yang makruh dilaksanakan adalah apabila seorang
individu yang sudah tinggal di suatu tempat yang ramai ahli ilmu dan
memberi kemanfaatan kepadanya dalam hal ibadah dan mendirikan
syiar Islam, tetapi orang tersebut pindah dari tempat itu ke tempat lain
yang tidak ada ahli ilmu dan tidak ada kebaikan untuk dirinya.

• Haram, hijrah yang haram adalah hijrahnya seseorang dari tempat
yang aman dan sesuai untuk melakukan ibadah dan mendirikan
syiar Islam, pindah ke tempat atau daerah yang tidak aman dan
tenteram untuk menjalankan ibadah dan mendirikan syiar Islam.

Hijrah bentuk yang kedua iaitu penghijrahan rohani dan akhlak dari
sikap yang buruk kepada sikap yang baik amat-amat dianjurkan oleh Islam.
Rasulullah SAW telah bersabda yang bermaksud: “Orang Islam adalah
apabila kaum Muslimin selamat dari lisan dan tangannya, dan orang yang
berhijrah adalah orang yang meninggalkan segala yang dilarang oleh Allah
SWT kepadanya.”(Riwayat Bukhari, Abu Daud dan an-Nasa’i).

Dalam konteks kenegaraan, makna hijrah yang lebih menepati ialah
penghijrahan dari sudut kejiwaan iaitu dari yang buruk kepada yang baik,
ia juga boleh mengambil pengajaran daripada semangat hijrah yang telah
dirintis oleh Rasulullah SAW.

Peristiwa hijrah memaparkan kisah perjuangan Rasulullah SAW
dan umat Islam dalam memperjuangkan agama Islam. Mereka sanggup
meninggalkan segala kemewahan, harta benda dan keselesaan dunia untuk
meninggikan agama Islam. Mereka tidak mengharapkan keajaiban dalam
membangunkan negara dan ummah, tetapi ia dilalui dengan susah payah
dan pengorbanan yang bukan sedikit dalam kalangan Muhajirin dan Ansar.

6

Kesanggupan mereka untuk berkorban, berkongsi harta benda kurniaan Allah
SWT dan menceraikan salah seorang isteri untuk saudara seagama yang
memerlukan adalah beberapa contoh kekuatan semangat dan persaudaraan
yang telah ditanam kukuh ke dalam jiwa setiap orang Islam oleh Rasulullah
SAW. Hal ini dirakam dalam al-Qur’an yang bermaksud:“Dan orang
(Ansar) yang mendiami negeri (Madinah) serta beriman sebelum mereka,
mengasihi orang yang berhijrah ke negeri mereka, dan tidak ada pula dalam
hati mereka perasaan berhajatkan apa yang telah diberi kepada orang
yang berhijrah itu; dan mereka juga mengutamakan orang yang berhijrah
itu lebih daripada diri mereka sendiri, sekalipun mereka dalam keadaan
kekurangan dan sangat berhajat. Dan (ingatlah), sesiapa yang menjaga
serta memelihara dirinya daripada dipengaruhi oleh tabiat bakhilnya,
maka merekalah orang yang berjaya.” (al-Hasyr :9).

Menerusi pengorbanan dan semangat yang ditunjukkan oleh umat Islam
pada ketika itu, tidak hairanlah kejayaan demi kejayaan berjaya direalisasikan
sebaik sahaja negara Islam Madinah ditubuhkan oleh Baginda SAW.

7

RASULULLAH SAW SEBAGAI MODEL
TRANSFORMASI NEGARA

K etokohan Rasulullah SAW sebagai pemimpin negara Islam yang
ulung sememangnya tidak dapat dinafikan lagi. Perkara ini telah
diiktiraf oleh ramai tokoh akademik dulu dan kini melalui kajian

dan penyelidikan yang telah dijalankan. Michael H. Hart dalam bukunya
The 100: A Ranking of the Most Influential Persons in History dengan tidak
ragu-ragu telah meletakkan Nabi Muhammad SAW sebagai tokoh paling
berpengaruh dalam sejarah ketamadunan manusia sejak zaman berzaman.
Hal ini sebenarnya telah diterangkan oleh Allah SWT menerusi Firman-
Nya yang bermaksud:“Demi Sesungguhnya, adalah bagi kamu pada diri
Rasulullah SAW itu contoh ikutan yang baik, iaitu bagi orang yang sentiasa
mengharapkan (keredhaan) Allah dan (balasan baik) hari akhirat, serta dia
pula menyebut dan mengingati Allah banyak-banyak (dalam masa susah
dan senang).” (al-Ahzab:21).

Rasulullah SAW merupakan seorang pemimpin yang sangat
bertanggungjawab dalam melaksanakan tugas  Baginda sama ada  sebagai
utusan Allah, pemimpin masyarakat, ketua keluarga dan sahabat kepada
kenalannya. Setiap tindakan yang diambil adalah berdasarkan wahyu atau
perintah Allah SWT. Baginda SAW tidak mengikut gerak hati dalam membuat
keputusan untuk satu-satu perkara bahkan mengikut wahyu Allah SWT.

Kepimpinan Rasulullah SAW sebagai ketua negara terserlah dan
berjaya ketika memimpin negara Islam Madinah. Baginda SAW telah berjaya
mengubah corak pemerintahan sedia ada kepada sebuah pemerintahan Islam
yang sistematik dan berperlembagaan. Antara perkara awal yang dibuat oleh
Rasulullah SAW dalam memulakan negara Islam Madinah ialah mendirikan
masjid yang di kenali sebagai Masjid Nabawi. Dari sinilah terpancarnya
cahaya Islam, pancaran ilmu, keharmonian ihsan dan ketinggian akhlak
umat Islam di seluruh pelosok dunia. Di samping itu Baginda SAW telah

8

menjadikan masjid sebagai pusat ibadat, pusat pemerintahan dan pentadbiran
negara, nadi gerakan Islam dan penggerak kegiatan masyarakat, tempat
menuntut hak dan keadilan, markas tentera dan pertahanan, pusat kebajikan,
gedung ilmu serta pusat hubungan dengan Allah SWT dan hubungan manusia
sesama manusia.

Seterusnya, Baginda SAW telah mencanangkan perpaduan sebagai
agenda dengan mengambil beberapa langkah penting bagi mengatur
masyarakat Madinah pada ketika itu. Baginda SAW telah menyatukan
puak-puak Aus dan Khazraj di Madinah yang sekian lama bersengketa yang
kemudiannya dikenali sebagai golongan Ansar. Selanjutnya Baginda  SAW
mempersaudarakan kaum Muhajirin yang berhijrah dari Mekah dan Ansar,
selain membuat perjanjian dengan kaum Yahudi Madinah dan beberapa kaum
lagi untuk memastikan persefahaman antara semua ahli masyarakat terjalin
tanpa membezakan kaum, bangsa dan agama. Sama-sama berganding bahu
mentaati Baginda SAW sebagai langkah membentuk kesatuan ummah dan
perpaduan kaum di negara Islam Madinah.

Transformasi negara Islam Madinah dikuatkan lagi dengan termeterainya
Piagam Madinah yang dianggap sebagai perlembagaan pertama seumpamanya
yang membentuk dasar-dasar penting sebuah negara Islam yang menempatkan
penduduk dari pelbagai bangsa dan agama. Piagam ini secara umumnya
bertujuan untuk menyusun kehidupan masyarakat Madinah supaya lebih
tersusun aturan hidupnya, bertambah kukuh perpaduannya dan mampu
menghadapi ancaman atau tentangan dari luar Madinah.

Piagam ini menampakkan kewibawaan Rasulullah SAW sebagai
negarawan yang bijaksana. Fasa-fasa dalam piagam tersebut telah dirangka
sedemikian rupa bagi menunjukkan tanggungjawab pemerintah dan orang
yang diperintah, perundangan, pentadbiran keadilan, susunan pertahanan,
kedudukan ketua negara, layanan terhadap orang bukan Islam, jaminan
kemasyarakatan dan pembentukan ummah.

Perubahan fizikal yang dibawa oleh Rasulullah SAW di Madinah
tidak lengkap tanpa melihat kepada sikap dan akhlak Baginda SAW dalam
memimpin dan mentadbir negara. Menerusi sikap terpuji yang sebati dengan
diri Baginda SAW maka pentadbiran negara dapat diurus dengan lebih cekap

9

dan berkesan. Antaranya Rasulullah SAW mengutamakan mesyuarat dalam
setiap keputusan kepimpinannya. Baginda SAW bukan jenis pemimpin
yang melakukan sesuatu mengikut keputusan sendiri sebaliknya sentiasa
meminta pendapat daripada sahabatnya. Abu Hurairah  pernah berkata:
“Belum pernah ku lihat orang yang paling banyak melakukan musyawarah
dengan teman-temannya sebagaimana Rasulullah SAW.” Rasulullah SAW
telah  mengadakan mesyuarat mengenai cara tindakan yang akan diambil
terhadap 70 orang tawanan perang Badar, Saidina Abu Bakar as-Siddiq
mencadangkan supaya tawanan dikenakan tebusan manakala Saidina
‘Umar al-Khattab pula menyatakan supaya tawanan dibunuh. Akhirnya
Rasulullah SAW mengambil keputusan sesuai dengan pendapat Saidina
Abu Bakar as-Siddiq. Hasil daripada tindakan tersebut, Rasulullah SAW
telah memanfaatkan banyak perkara antaranya menggunakan khidmat
tenaga pengajar dalam kalangan tawanan perang Badar selain menggunakan
al-Qur’an sebagai sumber pendidikan yang utama dan hadith sebagai sumber
pendidikan kedua.

Rasulullah SAW juga seorang pemimpin yang dinamik dan juga
sebagai pemimpin tidak hanya tahu mengarah, tetapi turun padang bersama-
sama para sahabat RA dan masyarakat Madinah yang lain. Baginda SAW
bersama-sama masyarakat merasai susah payah mereka dalam melayari
kehidupan dan perjuangan. Baginda juga turut serta dalam pelbagai peperangan
bersama-sama para sahabat RA dan bukan hanya menjadi orang yang
memerintah sahaja malah sebagai ketua panglima angkatan tentera Islam.
Sebagai contoh Baginda SAW memimpin tentera Islam dalam peperangan
Uhud, sehingga menyebabkan Baginda SAW mendapat kecederaan dalam
peperangan tersebut.

Sikap pemaaf Baginda SAW juga menjadi tarikan kepada orang
bukan Islam mendekati dan seterusnya menjadi pengikut Islam yang setia.
Abu Sufian selaku ketua kaum Quraisy ketika peristiwa pembukaan Kota
Mekah beliau ditangkap oleh al-Abbas ketika sedang mengintip tentera
Islam di Marr al-Zahran, beliau terus dibawa bertemu dengan Rasulullah
SAW, kemudian Baginda meminta beliau memeluk Islam. Abu Sufian
berkata kepada Rasulullah SAW: “Engkau memang seorang yang sopan,

10

mulia dan suka menghubungkan persaudaraan. Tetapi tentang ini jiwaku
masih bersimpang siur.” Atas nasihat al-Abbas beliau akhirnya memeluk
Islam, begitulah kebijaksanaan Rasulullah SAW apabila berhadapan dengan
pihak musuh.

Demikianlah beberapa sikap dan akhlak yang ditunjukkan oleh
Rasulullah SAW dalam mentadbir negara. Melalui pegangan Islam yang
tersemat kukuh dalam dada, semangat perpaduan yang dibentuk antara
masyarakat Islam dan bukan Islam, ditambah dengan akhlak mulia Rasulullah
SAW itu sendiri yang menjadi cerminan keindahan Islam menyebabkan
negara Islam Madinah yang baru bermula dipandang tinggi oleh musuh-
musuh Islam pada ketika itu.

KEKUATAN UMAT ISLAM
MELALUI PERPADUAN

S ebagaimana yang dinyatakan sebentar tadi, antara kunci utama
kemakmuran bumi Madinah semasa Rasulullah SAW memegang
tampuk pemerintahan ialah perpaduan dalam kalangan masyarakatnya.

Agenda perpaduan semasa pemerintahan Baginda SAW telah
dilaksanakan melalui beberapa cara, iaitu dengan membina pusat pentadbiran
dan urusan pemerintahan yang berpusat di masjid, merangka dasar bernegara
dengan memperkenalkan Piagam Madinah, melaksanakan dasar pemulihan
ekonomi melalui pendekatan ekonomi seimbang dan jauh dari riba’. Amalan
sedekah, zakat dan seumpamanya juga digalakkan demi menjana pendapatan
negara dan akhirnya Nabi SAW tentu sekali tidak melupakan aspek penting
dalam perpaduan iaitu menyatukan hati-hati manusia melalui tautan aqidah
Islamiah yang teguh dan membina hubungan harmoni sesama manusia.

Umat Islam pada hari ini perlu menoleh sejenak ke belakang untuk
melihat kembali aspek-aspek yang diberi penekanan oleh Nabi SAW
semasa menjayakan agenda perpaduan di negara Islam Madinah. Aqidah

11

Islam yang menjadi tunjang utama negara Islam perlu diperkuat dan
diperkasa penghayatan dan amalannya. Ia merupakan subjek utama yang
menjadi tugas para Nabi dan Rasul diutuskan ke dunia ini, termasuk Nabi
Muhammad SAW. Firman Allah SWT yang bermaksud:“Dialah yang telah
mengutuskan dalam kalangan orang (Arab) yang ummiyin, seorang Rasul
(Nabi Muhammad SAW) dari bangsa mereka sendiri, yang membacakan
kepada mereka ayat-ayat Allah (yang membuktikan kekuasaan dan keesaan-
Nya) dan membersihkan mereka (dari iktikad yang sesat), serta mengajar
kepada mereka kitab Allah (al-Qur’an) dan hikmah (pengetahuan yang
mendalam mengenai hukum-hukum syara’). Dan sesungguhnya mereka
sebelum (kedatangan Nabi Muhammad SAW) itu adalah dalam kesesatan
yang nyata.” (al-Jumu’ah:2).

Melalui aqidah yang benar yang dibawa oleh Nabi SAW maka umat
Islam boleh bersatu di atas jalan yang lurus, iaitu berpegang dengan aqidah
Ahli Sunnah Wal Jamaah. Ia merupakan aqidah orang yang mengikuti sunnah
Nabi SAW dan berpegang teguh dengannya dalam semua perkara yang di
atasnya Nabi SAW berada dan juga para sahabatnya RA.

Malaysia secara jelas menyatakan pegangannya adalah Islam yang
berpegang kepada Ahli Sunnah Wal Jamaah. Ini dinyatakan dalam keputusan
Muzakarah Khas Jawatankuasa Fatwa Majlis Kebangsaan Bagi Hal Ehwal
Ugama Islam Malaysia (MJFK) yang bersidang pada 5 Mei 1996 yang
telah menetapkan bahawa umat Islam di Malaysia hendaklah mengikut
ajaran Islam yang berasaskan pegangan Ahli Sunnah Wal Jamaah dari segi
aqidah, syariah dan akhlak, memperakukan bahawa ajaran Islam yang lain
dari pegangan Ahli Sunnah Wal Jamaah adalah bercanggah dengan hukum
syara’ dan undang-undang Islam dan semua umat Islam di negara ini adalah
tertakluk kepada undang-undang Islam hukum syara’ yang berasaskan
pegangan Ahli Sunnah Wal Jamaah sahaja.

Sehubungan itu, penyebaran fahaman selain Ahli Sunnah Wal Jamaah
perlu dibenteras untuk mengelakkan perpecahan dalam kalangan masyarakat.
Penyebaran aqidah yang salah dalam kalangan umat Islam di negara ini
merupakan salah satu faktor yang boleh memecahbelahkan perpaduan.
Keburukan yang berupa perpecahan dan permusuhan dalam kalangan umat

12

Islam akan mudah berlaku jika aspek aqidah tidak diberi perhatian yang
kemudiannya menyebabkan merebak ajaran atau fahaman yang lain dalam
masyarakat. Fahaman-fahaman lama dan juga baru seperti Syiah, Islam
liberal, anti hadith dan ajaran-ajaran sesat lain yang bertopengkan agama
perlu disekat penyebarannya dalam kalangan masyarakat.

MJFK yang berperanan sebagai penyelaras fatwa di peringkat pusat
telah memutuskan beberapa ketetapan hukum mengenai pengharaman
fahaman-fahaman seumpama ini untuk membolehkan pihak jawatankuasa
fatwa di peringkat negeri mewartakannya, seterusnya mengambil tindakan
undang-undang terhadap mereka yang bersalah menyebarkannya. Antara
keputusan hukum yang telah difatwakan ialah berkaitan ajaran Syiah, aliran
pemikiran liberal, kumpulan Black Metal, kumpulan Tal Tujuh dan lain-lain.

Kajian yang telah dibuat menunjukkan tahap penerimaan Jawatankuasa
Fatwa Negeri-Negeri terhadap isu hukum berkaitan aqidah adalah baik.
Mereka berpandangan bahawa soal ini perlu ditangani secara bersama.
Jawatankuasa Fatwa Peringkat Negeri juga pada kebiasaannya menerima
pakai fatwa aqidah yang telah diputuskan oleh MJFK. Kajian dari tahun
2000 hingga 2009 yang dijalankan terhadap 20 fatwa dalam bidang aqidah
yang dikeluarkan oleh MJFK sebanyak 19 fatwa  telah dibincang dalam
mesyuarat Jawatankuasa Fatwa Negeri iaitu 9 fatwa telah berjaya diwartakan.
Ia menggambarkan bahawa soal aqidah umat Islam sangat dititikberatkan
oleh pemerintah demi memastikan kelangsungan agama Islam di negara ini
berterusan yang tentunya boleh menjayakan agenda perpaduan.

Sebarang percubaan untuk memesongkan aqidah umat dari fahaman
Ahli Sunnah Wal Jamaah akan disiasat dan dipastikan kesahihannya.
Sekiranya terbukti bersalah,  mereka yang terlibat dengan ajaran sesat atau
salah ini boleh didakwa di bawah pelbagai peruntukan Enakmen Jenayah
Syariah yang terdapat di negeri-negeri seluruh Malaysia, antaranya seperti
yang ada dalam seksyen 4(1), 7(1), 8(a)(b), 9, 13(1), 14(1), 16(1)(a) dan
20 Enakmen Jenayah Syariah Negeri Selangor 1995.

13

Selain memastikan perpaduan melalui kesatuan aqidah, perpaduan
antara sesama masyarakat Islam melalui kesatuan pemikiran juga perlu
ditekankan. Walaupun kepelbagaian pendapat atau pandangan adalah
suatu yang lumrah dalam kehidupan bermasyarakat, tetapi perbezaan itu
hendaklah atas dasar ilmiah dan menepati syarat-syarat perbezaan pendapat
yang dibenarkan, iaitu;
• Perbezaan berlaku dalam memahami dalil zanni yang berkemungkinan

menimbulkan perbezaan pendapat.
• Perbezaan itu muncul dari orang yang berilmu dan ahli ijtihad

yang melibatkan masalah-masalah yang diperselisihkan.

Perbezaan tanpa asas ilmu dan berdasarkan emosi semata-mata adalah
perbezaan yang tercela dan boleh membawa perpecahan. Allah SWT telah
mengingatkan kita melalui firman-Nya yang bermaksud:“Dan janganlah
kamu menjadi seperti orang (Yahudi dan Nasrani) yang telah bercerai-
berai dan berselisihan (dalam agama mereka) sesudah datang kepada
mereka keterangan-keterangan yang jelas nyata (yang dibawa oleh Nabi-
Nabi Allah). Dan mereka yang bersifat demikian, akan beroleh seksa yang
besar.” (Ali ‘Imran:105).

Sehubungan itu, tindakan sesetengah pihak yang mempersoalkan
hukum hakam agama yang dikeluarkan oleh badan-badan berautoriti
tanpa sebarang hujah atau dengan hujah yang dangkal atau berdasarkan
pemikiran akal semata-mata tanpa meraikan adab al-ikhtilaf sebenarnya
boleh menjerumuskan ummah dan negara ke arah perpecahan. Sejarah
menunjukkan banyak pertelingkahan dan perpecahan berlaku disebabkan
perselisihan mazhab atau fahaman ini, antara ketaksuban mazhab yang paling
jelas ialah apabila jemaah yang melaksanakan solat fardu dibahagikan/
berpecah kepada empat kumpulan di Masjid al-Haram. Perkara ini dikatakan
berlaku sebelum tahun 1342H/1924M di hadapan Kaabah al-Musharrafah.

14

Jika diperhatikan, perkara ini turut berlaku di Malaysia dalam skala yang
kecil melibatkan pegangan politik tertentu seperti solat dua imam, tidak
hadir kenduri pihak lain dan seumpamanya. Perkara ini sepatutnya boleh
dihindari jika masyarakat patuh kepada pandangan pihak yang berautoriti
yang lebih berhak untuk mengeluarkan pandangan dalam hal ini, sebagaimana
kaedah masyhur yang bermaksud:“Keputusan hakim (pemerintah) akan
memutuskan perselisihan.”

Sikap tidak ikhlas, terlampau taksub kepada mazhab atau aliran tertentu
dan memandang rendah kepada orang lain adalah antara sifat tercela yang
perlu dijauhi dalam menguruskan perbezaan pendapat. Ambillah teladan
yang telah ditunjukkan oleh para imam mazhab yang empat, meskipun
mereka berbeza pendapat dalam banyak perkara, contohnya perbezaan
dalam masalah membaca secara jahr (kuat) ‘basmalah’ dalam solat, bacaan
qunut dalam solat subuh, bersentuhan lelaki dan perempuan yang mahram
(halal berkahwin) dalam keadaan berwuduk, wuduk kerana hidung berdarah,
muntah atau berbekam dan sebagainya, namun kesemua ini tidak menghalang
mereka dari menunaikan solat berimamkan antara satu dengan yang lain,
sebagaimana imam Abu Hanifah, as-Syafi’i dan imam-imam yang lain tidak
keberatan bersolat di belakang imam-imam bermazhab Maliki di Madinah
sekalipun mereka tidak mewajibkan bacaan basmalah langsung sama ada
secara jahr (terang) atau sirr (perlahan).

15

PENGGERAK PERPADUAN KAUM DI MALAYSIA

K epelbagaian kaum, bangsa dan agama dalam sesebuah negara
mempunyai hikmahnya yang tersendiri. Allah SWT dalam surah
al-Hujurat telah menerangkan kepada kita bahawa kepelbagaian

jenis, bangsa dan puak adalah untuk saling kenal mengenali dan berkongsi
keunikan antara satu sama lain.

Islam yang dibawa oleh Nabi Muhammad SAW adalah agama sejagat. Ia
bukan untuk kaum atau bangsa tertentu sahaja, bahkan ajarannya mencakupi
semua manusia. Firman Allah SWT yang bermaksud:“Dan tiadalah Kami
mengutuskan engkau (wahai Muhammad), melainkan untuk menjadi rahmat
bagi sekalian alam.” (al-Anbiya’:107).

Ajaran Islam mengajar penganutnya untuk mengiktiraf agama lain.
Islam bukan diasaskan berdasar paksaan, tetapi ia hadir melalui hidayah
yang dikurniakan Allah SWT. Umat Islam dan bukan Islam yang hidup
di bawah negara Islam adalah sama dari segi hak dan kewajipan terhadap
negara. Harta dan darah mereka terjaga sebagaimana terjaganya darah dan
harta orang Islam. Bahkan, Rasulullah SAW menyatakan dalam banyak
hadith, bahawa sesiapa yang menyakiti orang kafir zimmi sama keadaannya
dengan menyakiti orang Islam.

Pendekatan Islam memupuk perpaduan dalam masyarakat majmuk adalah
syumul dan menyeluruh yang boleh diterimapakai dalam semua keadaan. Antara
prinsip asas yang mesti dalam perpaduan kaum ialah nilai-nilai murni yang
universal dan boleh dihayati secara bersama. Antara nilai-nilai tersebut yang
mampu memupuk perpaduan ialah kasih sayang, toleransi dan persefahaman.

16

Dasar kasih sayang dalam perhubungan antara manusia akan
mewujudkan persaudaraan, bekerjasama dan sikap saling bantu-membantu.
Sementara sifat kedengkian akan menimbulkan permusuhan, konflik dan
persaingan yang tidak adil. Islam dalam ajarannya sentiasa menekankan
hubungan harmoni sesama manusia, kerana semua manusia pada asalnya
makhluk yang berpunca dari penciptaan yang sama iaitu Adam AS. Nabi SAW
dalam khutbahnya yang panjang semasa Hajjat al-Wada’ telah bersabda yang
bermaksud: “… Wahai manusia, sesungguhnya Tuhan kamu satu, bapa kamu
juga satu. Semua kami dari Adam, dan Adam dari tanah. Manusia yang paling
mulia di sisi Allah ialah yang paling bertakwa dalam kalangan kamu. Tiada
kelebihan orang Arab ke atas orang Ajam (selain Arab) kecuali dengan taqwa.
Nabi SAW berkata; “Adakah aku telah sampaikan… Ya Allah saksikanlah,”
maka orang ramai berkata; “Ya”. Nabi SAW seterusnya berkata: “Maka orang
yang menyaksikan ini hendaklah menyampaikan kepada yang tidak hadir.”

Sifat toleransi pula merupakan syarat bagi setiap ahli masyarakat
majmuk yang menginginkan kehidupan yang aman dan tenteram. Apabila
wujud interaksi dan persefahaman yang baik dalam kalangan masyarakat
beragama dan berlainan budaya ini, ia akan membentuk masyarakat yang
harmonis. Firman Allah SWT bermaksud: “Dan janganlah kamu berbahas
dengan ahli kitab melainkan dengan cara yang lebih baik, kecuali orang yang
berlaku zalim di antara mereka; dan katakanlah (kepada mereka: “Kami
beriman kepada (al-Qur’an) yang diturunkan kepada kami dan kepada
(Taurat dan Injil) yang diturunkan kepada kamu; dan Tuhan kami, juga
Tuhan kamu adalah satu; dan kepada-Nya-lah, kami patuh dan berserah
diri.” (an-‘Ankabut:46).

Persefahaman dalam masyarakat Malaysia yang terdiri dari berbilang
bangsa dan agama juga sangat penting untuk mengekalkan dan meningkatkan
perpaduan kaum. Sensitiviti setiap agama dan bangsa perlu didedahkan
agar masing-masing faham tuntutan agama masing-masing dan pantang
larang serta adat  kaum masing-masing. Pendedahan ini boleh dilakukan
melalui sistem pendidikan, media dan berdialog mengikut batas-batas yang
tertentu. Allah SWT berfirman yang bermaksud: “Allah tidak melarang
kamu daripada berbuat baik dan berlaku adil kepada orang yang tidak

17

memerangi kamu kerana agama (kamu), dan tidak mengeluarkan kamu
dari kampung halaman kamu; sesungguhnya Allah mengasihi orang yang
berlaku adil.” (al-Mumtahanah: 8).

Ayat ini memperlihatkan bagaimana Islam amat mementingkan
hubungan antara manusia walaupun dengan orang yang bukan Islam sebagai
cara mewujudkan keamanan negara. Malah sikap adil dalam kehidupan ini
merupakan aspek nilai sejagat yang perlu dikongsi bersama tanpa mengira
agama, bangsa dan keturunan.

18

PENUTUP

S emangat hijrah yang dibawa oleh Nabi Muhammad SAW perlu
dihayati sebaik-baiknya oleh umat kebelakangan ini. Peristiwa
hijrah telah membuka lembaran baru kepada pemerintahan negara

Islam yang terbaik. Banyak iktibar yang dapat diambil dari  peristiwa
hijrah yang menunjukkan kegigihan Rasulullah SAW dan para sahabat RA
memperjuangkan dan mengembangkan agama Islam ke tahap yang lebih
cemerlang.

Sebagai model yang mengagaskan transformasi negara Islam Madinah,
Rasulullah SAW telah menunjukkan contoh terbaik dalam mentadbir negara
menurut aturan yang dipandu wahyu Allah SWT, dengan membentuk
sistem pentadbiran yang sistematik, mempersaudarakan antara orang
Islam dan membuat perjanjian dengan bukan Islam untuk sama-sama
mempertahankan kedaulatan negara, memulihkan ekonomi dan menjamin
keamanan berkekalan. Rasulullah SAW bukan hanya menumpu aspek
fizikal semata-mata, bahkan menunjukkan model terbaik dalam perbuatan
Baginda SAW sendiri, sentiasa turun padang, bermesyuarat dan meminta
pendapat serta membuat keputusan secara saksama. Bersikap pemaaf dan
sentiasa mencari kebaikan dalam tindakannya.

Antara kunci utama kekuatan Madinah semasa itu ialah perpaduan
yang utuh dalam kalangan masyarakatnya. Keutuhan itu terserlah melalui
perpaduan dalam aqidah bagi sesama Islam dan juga perpaduan pemikiran,
bersatu hati mempertahankan agama dan negara dari anasir-anasir yang
merosakkan.

19

Rakyat Malaysia terutama yang beragama Islam dan juga penganut
agama lain seharusnya mengambil nilai-nilai positif dari penghijrahan
Rasulullah SAW dan umat Islam. Peluang berada dalam kepelbagaian
hendaklah dimanfaatkan untuk menyokong antara satu sama lain, bukan
meruntuhkannya. Nilai-nilai universal yang baik yang juga diiktiraf oleh
agama Islam seperti berkasih sayang, bertoleransi dan saling memahami
sesama anggota masyarakat dalam perkara-perkara yang dibenarkan
sepatutnya disubur dan diamalkan, yang tentunya akan menambah semangat
perpaduan dalam negara yang tercinta ini.

RUJUKAN

Al-Qur’an al-Karim Abdullah Basmeih, 2013, Tafsir Pimpinan ar-Rahman kepada Pengertian al-Qur’an,
Kuala Lumpur: Darul Fikir Sdn. Bhd.

Ahmad bin Muhammad bin Hanbal. Musnad al-Imam Ahmad bin Hanbal. 1993. Beyrut. Muassasah
al-Risalah.

Al-Alwaniy, Taha Jabir Fayyad. 1987. Adab al-Ikhtilaf fi al-Islam. Herndon, USA: Al-Ma’ahad
al-Alamiy li al-Fikr al-Islamiy. Cet. Ke 3.

A l - Ay a d ,  A h m a d  e t . a l ,  t . t h .  a l - M u j a m  a l - A r a b i  a l - A s a s i .  L a r o s ,  t . t p t .

Basri bin Ibrahim al-Hasani al-Azhari. 2009. Adab Ikhtilaf; Formula Mengekalkan Perpaduan
Ummah. Kuala Lumpur: Al-Hidayah Publication.

E n a k m e n  J e n a y a h  S y a r i a h  N e g e r i  S e l a n g o r  1 9 9 5  d l m . h t t p : / / w w w 2 . e s -
y a r i a h . g o v. m y / e s y a r i a h / m a l / p o r t a l v 1 / e n a k m e n / S t a t e _ E n a c t _ O r i . n s f /
100ae747c72508e748256faa00188094/7b9650d84cbe7ea048257057000254e8?OpenDocument

Hafiz Firdaus Abdullah. Pedoman-Pedoman Bermazhab dalam Islam dlm. http://hafizfirdaus.com/
ebook/PedomanMazhab/Chap6.php 23 Julai 2015.

Himpunan Keputusan Muzakarah Jawatankuasa Fatwa Kebangsaan Jilid 1, 2 & 3. Jabatan
Kemajuan Islam Malaysia.

Ibnu Ismail. Kepimpinan Rasulullah SAW Sebagai Role Model dlm. http://mahamadismail.blogspot.
com/2011/12/kepimpinan-rasulullah-saw-sebagai-role_26.html15 Julai 2015.

Michael H. Hart. The 100: A Ranking of the Most Influential Persons in History, 1978 (Revised
Edition, 1992).

Mohd Aizam Mas’od. Perpaduan Nadi Transformasi Negara (Risalah Khas Sempena Sambutan
Maal Hijrah 1436H). 2014. Jabatan Kemajuan Islam Malaysia.

Muhammad bin Ismail al-Bukhari. Sahih al-Bukhari. 1993. Dimashq dan Beirut.Dar Ibn Kathir.

Suzalie bin Mohamad. Kerjasama dan Perpaduan Masyarakat Majmuk Mendukung Dasar Kerajaan
dlm. http://www.ikim.gov.my/index.php/en/berita-harian/7458-kerjasama-dan-perpaduan-
masyarakat-majmuk-mendukung-dasar-kerajaan 24 Julai 2015.

Zulfaqar bin Mamat. Muzakarah Jawatankuasa Fatwa Kebangsaan Bagi Hal Ehwal Ugama Islam
Malaysia: Kajian Terhadap Penerimaan dan Penolakan di Peringkat Negeri. 2013. Tesis
Phd. Universiti Kebangsaan Malaysia.

Zulfaqar Mamat dan Ahmad Tarmizi Mahmud. Perpaduan Nadi Transformasi Negara (Risalah
Khas Maulidur Rasul SAW 1436H/2015). Jabatan Kemajuan Islam Malaysia.

Risalah Ma’al Hijrah
1437H / 2015M

Jabatan Kemajuan Islam Malaysia

Aras 4-9, Blok D7 & D9, Kompleks D,
Pusat Pentadbiran Kerajaan Persekutuan,

62519 Putrajaya,
Tel: 03-8886 4000

Faks: 03-8889 2039
www.islam.gov.my
Edaran Percuma


19 TIPS MENGHADAPI COVID-19

19 TIPS MENGHADAPI COVID-19

YAB Perdana Menteri pada 10 Mei 2020 mengumumkan Perintah

Kawalan Pergerakan Bersyarat (PKPB) dilanjutkan sehingga 9 Jun

2020. Ini bermakna, semua peraturan dan Standard Operational

Procedure (SOP) yang dilaksanakan sepanjang tempoh PKPB

sebelum ini akan kekal berkuat kuasa menjelang Syawal 1441H.

YB Menteri di Jabatan Perdana Menteri (Hal Ehwal Agama)

menyarankan umat Islam supaya menyambut Hari Raya Aidilfiri

pada tahun ini secara sederhana pada hari raya pertama di rumah

masing-masing sahaja dengan menangguhkan sambutan

berbentuk tradisi.

Justeru, Kit Panduan Sambutan Aidilfitri Di Rumah Semasa PKPB

ini disediakan sebagai panduan umum kepada umat Islam untuk

menyambut Hari Raya Aidilfitri di rumah masing-masing dengan

amalan-amalan yang dituntut dalam syariat Islam.

19 TIPS MENGHADAPI COVID-19

01. TAKBIR RAYA

Dituntut memperbanyakkan Takbir Raya bermula

waktu Maghrib malam hari raya sehingga selesai

Solat Sunat Hari Raya.

AMALAN YANG DITUNTUT

PADA HARI RAYA AIDILFITRI

LAFAZ TAKBIR

19 TIPS MENGHADAPI COVID-19

Zakat Fitrah wajib ditunaikan sebelum mendirikan

Solat Sunat Hari Raya.

Sunat berhias, berwangi-wangian dan memakai

pakaian yang terbaik pada hari raya.

Maksudnya : “Sahaja aku Mandi Sunat Hari Raya

Aidilfitri kerana Allah Taala”

02. ZAKAT FITRAH

03. MANDI

Mandi pada pagi hari raya sebelum menunaikan

Solat Sunat Hari Raya adalah disunatkan. Lafaz niat

mandi sunat hari raya Aidilfitri adalah:

04. PAKAIAN TERBAIK

19 TIPS MENGHADAPI COVID-19

Disunatkan untuk menjamah sedikit makanan

sebelum menunaikan Solat Sunat Hari Raya .

Harus untuk mengucapkan tahniah dan ucapan Hari

Raya seperti :

05. MAKAN

06. UCAPAN

ُ ِمنَّا َوِمنَْك  َتَقبََّل اَّللَّ
“Taqabballahu Minna wa Minka"

(Semoga Allah menerima amalan kami dan amalan

kamu)

19 TIPS MENGHADAPI COVID-19

07. SOLAT SUNAT HARI RAYA

KAIFIAT SOLAT SUNAT

HARI RAYA AIDILFITRI

RAKAAT PERTAMA

2

3

1 Memulakan solat dengan takbiratul ihram

beserta niat dengan melafazkan Allahu Akbar هللا)

(أكبر . Lafaz niat solat:

Setelah takbiratul ihram, imam dan makmum

membaca Doa Iftitah.

Setelah selesai bacaan Doa Iftitah, mengangkat

tangan bertakbir sebanyak tujuh (7) kali. Imam

akan bertakbir dan diikuti makmum.

Sahaja aku Solat Sunat Aidilfitri dua rakaat sebagai

Imam / makmum kerana Allah SWT.

َصِِلي ُسَنيَة ِعيِد الْفِْطرِ َرْكَعَتْْيِ إَِماًما
ُ
ِ َتعَ /أ ُموًما َّلِلَي

ْ
ََ َمأ ا

19 TIPS MENGHADAPI COVID-19

KAIFIAT SOLAT SUNAT

HARI RAYA AIDILFITRI

RAKAAT PERTAMA

4
Membaca tasbih antara setiap kali takbir dengan

lafaz:

Maksudnya: “Maha Suci Allah, segala pujian bagi

Allah, tiada Tuhan melainkan Allah, Allah Maha

Besar, dan tiada daya dan upaya serta kekuatan

(bagi kita) melainkan dengan kekuasaan Allah

Yang Maha Tinggi dan Maha Agung”

5

Seterusnya imam akan membaca surah al-Fatihah

secara jahar (kuat) dan diikuti dengan bacaan

mana-mana surah atau ayat dari al-Quran. Afdal

imam membaca surah Qaf dan surah al-Qamar.

19 TIPS MENGHADAPI COVID-19

KAIFIAT SOLAT SUNAT

HARI RAYA AIDILFITRI

RAKAAT PERTAMA

6

Bagi makmum, mereka turut diwajibkan membaca

surah al-Fatihah kerana ia merupakan rukun bagi

solat. Bacaan surah al-Fatihah bagi makmum lebih

afdhal dibaca setelah imam selesai membaca surah

al-Fatihah.

7
Setelah itu, imam akan rukuk dan menyempurnakan

rukun-rukun solat seperti biasa dengan diikuti oleh

makmum.

19 TIPS MENGHADAPI COVID-19

KAIFIAT SOLAT SUNAT

HARI RAYA AIDILFITRI

RAKAAT KEDUA

2

3

1
Sebaik sahaja imam bangkit berdiri tegak untuk

rakaat kedua, imam bertakbir dan diikuti makmum

sebanyak lima (5) kali takbir;

Sama seperti di rakaat pertama, melafazkan tasbih

di antara takbir;

Setelah itu, imam akan membaca al-Fatihah dan

diikuti dengan bacaan mana-mana surah atau ayat

al-Quran. Afdal imam membaca surah al-A’laa dan

al-Ghaasyiah.

19 TIPS MENGHADAPI COVID-19

KAIFIAT SOLAT SUNAT

HARI RAYA AIDILFITRI

RAKAAT KEDUA

4

Sebagaimana di rakaat pertama, makmum juga

wajib membaca surah al-Fatihah sewaktu imam

membacakan surah atau ayat setelah selesai imam

membacakan al-Fatihah.

5
Setelah itu, imam akan rukuk, sujud dan seterusnya

sehingga selesai memberi salam.

Secara umumnya Solat Hari Raya Aidilfitri adalah sama

dari segi rukun dan syarat solat fardu, kecuali perkara

sunat yang ditambahkan iaitu bertakbir tujuh kali pada

rakaat pertama dan lima kali pada rakaat yang kedua,

disertakan dengan bertasbih di antara tiap-tiap takbir.

Sekiranya seseorang terlupa atau mengerjakan solat hari

raya tanpa takbir yang disunatkan, solatnya adalah sah.

19 TIPS MENGHADAPI COVID-19

Bagi solat hari raya yang dilaksanakan secara

berjemaah, ia turut diikuti dengan bacaan Khutbah

Hari Raya Aidilfitri. Berikut adalah panduan dan

tatacara menyampaikan khutbah hari raya;

Khutbah hari raya dimulakan dengan

lafaz takbir sebanyak sembilan (9) kali

berturut-turut pada khutbah pertama,

dan tujuh (7) kali berturut-turut pada

khutbah kedua;

Setelah selesai solat hari raya, imam

terus berdiri, menghadap ke arah

makmum dan menyampaikan dua

khutbah.

Khutbah di rumah, tidak perlu kepada mimbar dan

tongkat. Memadai kerusi atau tempat duduk bagi

imam duduk sebentar antara dua khutbah.

Teks khutbah hari raya boleh di muat turun melalui

portal Jabatan Kemajuan Islam Malaysia (JAKIM) di

www.islam.gov.my atau portal Jabatan Agama Islam

Negeri-negeri (JAIN) di seluruh Malaysia.

PANDUAN KHUTBAH
H A R I  R A Y A  A I D I L F I T R I

08. KHUTBAH HARI RAYA

http://www.islam.gov.my/

19 TIPS MENGHADAPI COVID-19

Sentiasa mengamalkan penjagaan kebersihan

dan amalan kesihatan (pengunaan pelitup muka

dan pensanitasi tangan).

Sentiasa menjaga penjarakan sosial (1 meter).

Dihadkan hanya pada hari raya pertama sahaja.

Hanya ahli keluarga terdekat sahaja dan tidak

melebihi 20 orang sehari (mengikut saiz

kediaman).

Manfaatkan teknologi IT bagi menggantikan

amalan ziarah menziarahi

09. ZIARAH HARI RAYA

19 TIPS MENGHADAPI COVID-19

Bacaan Yaasin dan Tahlil boleh diadakan di rumah

bersama ahli keluarga sahaja selepas Solat Sunat

Aidilfitri bagi menggantikan amalan menziarahi

kubur pada hari raya, kecuali bagi negeri-negeri

yang dibenarkan oleh pihak berkuasa agama

negeri.

10. ZIARAH KUBUR

19 TIPS MENGHADAPI COVID-19

Disediakan oleh :

Jabatan Kemajuan Islam Malaysia

(JAKIM)
Blok A dan B, Kompleks Islam Putrajaya,

No 23, Jalan Tunku Abdul Rahman, Presint 3,
62100 Putrajaya Wilayah Persekutuan

Tel : 03-8870 7000 Fax : 03-8870 7003
emel : ukkjakim@islam.gov.my

myjakim

TV Jakim

JAKIM
Jabatan Kemajuan Islam Malaysia

mailto:ukkjakim@islam.gov.my


1

17

191435

2014

2

03-5510 4254 / 4758
03-5510 4059

rekacetak83@gmail.com
www.rekacetak.com

2

     

VERMILLION NETWORK
03-8958 3273  

03-8941 4831  

     

2012        

                 

               

               

                       

     

2

     

VERMILLION NETWORK
03-8958 3273  

03-8941 4831  

     

2012        

                 

               

               

                       

     

2

     

VERMILLION NETWORK
03-8958 3273  

03-8941 4831  

     

2012        

                 

               

               

                       

     

2

     

VERMILLION NETWORK
03-8958 3273  

03-8941 4831  

     

2012        

                 

               

               

                       

     

2

     

VERMILLION NETWORK
03-8958 3273  

03-8941 4831  

     

2012        

                 

               

               

                       

     

2

     

VERMILLION NETWORK
03-8958 3273  

03-8941 4831  

     

2012        

                 

               

               

                       

     

2014

سندرين برحد

3

4

5

6

7

8

9

10

11

12

13

14

15

16

17

18

19

20

21

22

23

24

25

26

27

28

29

30

31

32
36

36

36

36

33

37

36

36

36

36 36

36

36

36

36

3636

36

3636

36

34
3838

38

38

3636

36

35

36

37

38

39

40

41

42

43
48

50

44
49

45
5050505050

4651

47

48

49

50

51

52

53

54


Jabatan Kemajuan Islam Malaysia

Aras 4-9, Blok D7 & D9, Kompleks D,
Pusat Pentadbiran Kerajaan Persekutuan,

62519 Putrajaya,
Tel: 03-8886 4000

Faks: 03-8889 2039

www.islam.gov.my

Edaran Percuma

PERPADUAN NADI
TRANSFORMASI

NEGARA

PERPADUAN NADI
TRANSFORMASI

NEGARA

PERPADUAN NADI
TRANSFORMASI

NEGARA

Risalah Khas
Sempena Sambutan MAULIDUR RASUL SAW

1437H / 2015M Peringkat Kebangsaan

MOHD KAMEL BIN MAT SALLEH

Cetakan Pertama 2015
© Jabatan Kemajuan Islam Malaysia, 2015

Hak Cipta Terpelihara. Tidak dibenarkan mengeluar ulang mana-mana bahagian
artikel, ilustrasi dan isi kandungan buku ini dalam apa jua bentuk dan dengan
cara apa jua sama ada secara elektronik, fotokopi, mekanik, rakaman atau cara
lain sebelum mendapat izin bertulis daripada Ketua Pengarah, Jabatan Kemajuan
Islam Malaysia.

Diterbitkan oleh:
Jabatan Kemajuan Islam Malaysia

Atur huruf & Cetakan oleh:
Visual Print Sdn. Bhd.
No. 47, 47-1, Jalan Damai Raya 1,
Alam Damai,
Cheras 56000 Kuala Lumpur.

KANDUNGAN

PENGENALAN

ASAS PERPADUAN DALAM ISLAM

PERPADUAN SESAMA MASYARAKAT ISLAM

PERPADUAN ISLAM : APLIKASI SURAH AL-HUJURAT

PERPADUAN BERSAMA MASYARAKAT BUKAN ISLAM

RASULULLAH MODEL DAN TOKOH PERPADUAN

FUNGSI KEPIMPINAN DAN KESEDERHANAAN,
FAKTOR MENJANA PERPADUAN

AMAL JAMAIE TERAS PERPADUAN

PETUNJUK WAHYU SEBAGAI SUMBER PERPADUAN

4

4
5

11
13

15

18
18

8

4

 PERPADUAN NADI TRANSFORMASI NEGARA

PENGENALAN

Manusia sebagai makhluk yang berakal mempunyai potensi dan kekuatan
membangunkan sesebuah tamadun. Ini dapat dilihat melalui penciptaan
manusia oleh Allah SWT lengkap dengan pancaindera zahir, akal,
ruh dan anggota-anggota badan lain yang saling lengkap melengkapi
untuk menunaikan amanah sebagai khalifah Allah SWT di atas muka
bumi.

Masyarakat yang bertamadun adalah mereka yang berjaya mengurus
tadbir dan mengembangkan kehidupannya. Justeru, keutuhan dan keteguhan
masyarakat bergantung kepada beberapa elemen lain seperti kemantapan
ekonomi, kestabilan politik, kesejahteraan sosial dan yang terpenting,
perpaduan di kalangan anggota, saling bantu-membantu dan berhubung rapat
antara satu sama lain. Firman Allah SWT dalam al-Qur’an yang bermaksud:
“Dan berpegang teguhlah kamu sekalian kepada tali Allah (agama Islam)
dan janganlah kamu bercerai-berai...” (Ali‘Imran:103).

ASAS PERPADUAN DALAM ISLAM

Kejayaan dan kecemerlangan sesebuah negara terletak kepada perpaduan
di kalangan rakyat, begitu juga sebaliknya perpecahan adalah antara
punca kejatuhan dan kemusnahan. Sehubungan dengan itu, asas-asas
kepada perpaduan mestilah dijana dan pelbagai gerakan perlu dirintis
supaya hasrat untuk membentuk sebuah negara yang cemerlang dapat
direalisasikan.

Pepatah Melayu ada menyebut ‘bersatu kita teguh, bercerai kita
roboh’. Sungguh dalam maksud dan pengertiannya untuk menjelaskan
kepada manusia bahawa bersatu padu itu banyak manfaatnya dan
perpecahan itu boleh mengundang pelbagai kemudaratan. Umat yang

5

bersatu adalah umat yang kuat berbanding mereka yang suka bertelagah
sesama sendiri. Akibatnya masyarakat yang suka bergaduh amat mudah
ditumpaskan oleh pihak musuh.

Ibarat serumpun lidi pasti sukar dipatahkan. Jika hanya dengan jari
kelingking sahaja, sebatang atau beberapa batang lidi pasti akan mudah
patah dan dihancurlumatkan. Gambaran yang sama diberikan oleh Nabi
Muhammad SAW dalam sebuah Hadith yang bermaksud: “Sesungguhnya
syaitan itu kepada manusia ibarat serigala dengan kambing, ia akan
menyerang kambing yang terlepas dan duduk bersendiri. Jauhilah kamu
dari berpecah belah, hendaklah kamu bersama-sama dengan jemaah,
orang ramai dan masjid.” (Riwayat Imam Ahmad).

Perpaduan menurut perspektif Islam terjalin melalui dua ikatan
iaitu perpaduan sesama anggota masyarakat Islam dan perpaduan antara
kaum Muslimin dengan kaum bukan Islam. Dalam konteks Malaysia
sebagai sebuah negara majmuk yang dihuni oleh masyarakat pelbagai
ras dan agama yang membawa pelbagai dimensi kepercayaan, adat dan
budaya, perpaduan amatlah diutamakan sebagai langkah membentuk
sebuah negara yang aman dan harmoni. Kepentingan ini semakin jelas
terserlah apabila sejak akhir-akhir ini banyak isu perkauman yang
diperkatakan secara meluas oleh pelbagai lapisan masyarakat.

PERPADUAN SESAMA MASYARAKAT ISLAM

Perpaduan sesama masyarakat Islam dinyatakan secara jelas dalam
al-Qur’an ayat 103 Surah Ali‘Imran seperti yang telah dinyatakan
sebelum ini. Keutuhan perpaduan sesama masyarakat Islam tidak akan
tercapai kecuali setelah terlaksananya beberapa prinsip asas seperti tolong
menolong antara satu sama lain dalam mengalakkan kepada kebaikan
dan mencegah kemungkaran. Ini ditambah melalui perlaksanaan akhlak
mulia seperti sayang menyayangi, bertimbang rasa, bertolak ansur dan
sebagainya.

6

Apabila berlakunya sesuatu perbalahan sesama kaum muslimin,
pihak berautoriti mestilah menjadi pendamai  terutama sekali kerajaan dan
pemimpin Islam  untuk mengambil langkah sewajarnya agar bibit-bibit
persengketaan ini dapat dibendung supaya tidak berlanjutan. Perkara ini
dijelaskan oleh Allah SWT melalui firman-Nya yang bermaksud: “Dan
jika dua puak dari orang beriman berperang, maka damaikanlah di
antara keduanya...” (al-Hujurat:9).

Pihak yang mempunyai kekuatan untuk mendamaikan antara dua
pihak yang bertelagah adalah mereka yang mempunyai kuasa iaitu pihak
kerajaan dan mereka yang berautoriti yang sama seperti beberapa agensi
berkaitan. Dalam menjalin hubungan baik antara masyarakat Islam dengan
bukan Islam pula, model negara Islam Madinah pimpinan Rasulullah
SAW haruslah dijadikan contoh. Sewaktu awal hijrah, orang-orang Islam
adalah minoriti berbanding dengan penganut Kristian dan Yahudi yang
mendominasi Madinah ketika itu. Namun melalui penerapan akhlak dan
moral yang terpancar dalam bentuk teori beserta praktikal, ditambah
dengan keadilan pemerintahan dan pengurusan Islam yang diolah sesuai
dengan masyarakat majmuk ketika itu. Akhirnya tertegaklah sebuah
negara yang kuat, aman damai, bersatu teguh di bawah kepimpinan Nabi
Muhammad SAW.

Pendekatan ini diperkukuhkan melalui tindakan-tindakan seperti
pembinaan masjid sebagai pusat ibadah dan institusi sosial. Masjid Nabawi
dan Masjid Quba adalah model institusi terawal Islam dalam menjana
perpaduan. Ia bukan setakat berfungsi sebagai tempat menunaikan solat,
malah lebih luas lagi ia berperanan sebagai lokasi strategik untuk Baginda
SAW menyusun dan membentuk masyarakatnya, seperti mengadakan
kuliah pengajian, mengajar mereka bagaimana untuk memantapkan
akidah, melaksanakan syariah dan menjalinkan hubungan sesama rakyat
melalui akhlak yang mulia. Pusat kegiatan ummah ini turut dijadikan
tempat mendengar pengaduan rakyat, mahkamah tempat pengadilan dan
menjatuhkan hukuman dan pejabat pentadbiran kerajaan Islam.

7

Menjaga hubungan dengan Allah SWT dan hubungan sesama
manusia dijana bermula di rumah Allah SWT. Pokok pangkal segala
permasalahan diselesaikan di rumah Allah SWT juga. Ini jelas
menunjukkan transformasi menyeluruh boleh sahaja diwujudkan melalui
peranan masjid sebagai agen perpaduan, bukannya tempat bertelagah,
tempat mencari pengaruh dan jawatan, bahkan amat tidak wajar, masjid
menjadi medan meluaskan sokongan politik kepartian.

Nabi Muhammad SAW juga telah mengambil langkah
mempersaudarakan orang-orang Islam di bawah satu ikatan persaudaraan.
Suku Aus dan Khazraj yang sekian lama bersengketa dan berperang antara
satu sama lain berjaya didamaikan dan dipersaudarakan. Kelompok ini
dikenali sebagai golongan Ansar yang kemudiannya dipersaudarakan pula
dengan golongan Muhajirin yang berhijrah bersama-sama Rasulullah
SAW dari Makkah. Sebagai contoh, Saidina Abu Bakar as-Sididiq
dipersaudarakan dengan Kharija bin Zaid dan Umar al-Khattab dengan
Itban bin Malik.

Objektif utama persaudaraan ini ialah untuk mengelakkan perasaan
perkauman sempit atau assabiyyah di kalangan orang-orang Arab. Apabila
mereka dipersaudarakan, tidaklah lagi wujud pembelaan atas nama bangsa
atau qabilah Arab, tetapi lebih utama, ikatan sesama Islam itulah yang
diutamakan. Hasilnya, persengketaan, perbalahan dan peperangan antara
kaum Muslimin dapat dielakkan dan perpaduan bangsa Arab dapat dijalin
dan dikukuhkan. Kesan perpaduan inilah, semua penduduk Madinah
bersatu padu membangunkan negara yang dibina melalui tapak kukuh
persaudaraan.

Perkara ini benar-benar dihayati oleh generasi sahabat hasil
didikan wahyu Allah SWT melalui firman-Nya yang bermaksud: “Wahai
umat manusia! sesungguhnya Kami telah menciptakan kamu dari lelaki
dan perempuan, dan Kami telah menjadikan kamu berbagai-bagai bangsa
dan bersuku puak, supaya kamu berkenal-kenalan (dan beramah mesra
antara satu dengan yang lain). Sesungguhnya semulia-mulia kamu di sisi
Allah ialah orang yang lebih taqwanya di antara kamu, (bukan yang lebih

8

keturunan atau bangsanya). Sesungguhnya Allah Maha Mengetahui, lagi
Maha Mendalam Pengetahuan-Nya (akan keadaan dan amalan kamu) .”
(al-Hujurat:13).

PERPADUAN ISLAM : APLIKASI SURAH AL-HUJURAT

Petikan dari surah al-Hujurat ini membawa hasrat yang sangat besar kepada
penyatuan umat sejagat. Jika dilihat pada ayat-ayat yang lain dalam surah
ini, sarat dengan mesej bagaimanakah kaedah yang perlu dirintis dalam
mewujudkan perpaduan dalam masyarakat, antaranya ialah :

1. Bercakap dan berkata-kata dengan nada yang lembut dengan
tidak meninggikan suara.

 Firman Allah SWT yang bermaksud:“Wahai orang-orang beriman!
Janganlah kamu mengangkat suara kamu melebihi suara Nabi, dan
janganlah kamu menyaringkan suara (dengan lantang) semasa
bercakap dengannya sebagaimana setengah kamu menyaringkan
suaranya semasa bercakap dengan setengahnya yang lain (larangan
yang demikian). Supaya amal-amal kamu tidak hapus pahalanya,
sedang kamu tidak menyedarinya.” (al-Hujurat: 2).

 Ayat ini mengajar nilai komunikasi yang tinggi dan berakhlak baik
kepada orang lain dengan menggunakan perkataan dan panggilan
yang baik. Ini memberi gambaran bahawa  perbuatan menengking,
meninggikan suara, menjerit-jerit dan seumpamanya adalah satu
perbuatan yang dilarang. Bayangkan sekiranya semua masyarakat
pelbagai lapisan melaksanakan dalam komunikasi harian mereka
berlandaskan adab ini pasti suasana yang baik akan wujud dalam
masyarakat. Ini termasuklah suami ketika berbicara dengan isteri,
majikan kepada para pekerja, ibu bapa kepada anak-anak, sesama
rakan pejabat, guru-guru terhadap anak-anak murid, sesama jiran
tetangga  dan sebagainya yang jika dilaksanakan secara lemah
lembut dan tidak kasar pasti akan mewujudkan suasana yang lebih
baik dan harmoni.

9

2. Hindari khabar angin dengan menyiasat terlebih dahulu
perkhabaran yang diterima.

 Firman Allah SWT berfirman yang bermaksud: “Wahai orang-orang
yang beriman! Jika datang kepada kamu seorang fasik membawa
sesuatu berita, maka selidikilah (untuk menentukan) kebenarannya,
supaya kamu tidak menimpakan sesuatu kaum dengan perkataan
yang tidak diingini – dengan sebab kejahilan kamu (mengenainya)
– sehingga menjadikan kamu menyesali apa yang kamu telah
lakukan.” (al-Hujurat:6).

 Ayat ini pula menjelaskan adab yang mesti dijaga bagi mengelakkan
pertelingkahan berhubung isu khabar angin atau fitnah. Jika
zaman dahulu, fitnah boleh sahaja tersebar dari mulut ke mulut
atau melalui surat layang, tetapi di zaman moden era sains dan
teknologi, penyebaran khabar angin lebih cepat bergerak melalui
pelbagai medium terutama melalui laman sosial sehingga menjadi
viral dan mengaibkan mereka yang terlibat. Akibat kedengkian dan
kedangkalan ilmu, whatsapp, wechat, telegram, twitter dan facebook
digunakan seluas-luasnya dalam membuka aib orang lain, menyebar
fitnah dan khabar angin sehingga menimbulkan ketegangan bukan
hanya di antara individu, malah boleh menjatuhkan maruah dan
kedaulatan sesebuah negara. Gejala ini mesti dielakkan dan ditangani
dengan cara terbaik bagi memastikan tiada sesiapa yang teraniaya
dan dizalimi. Bagi yang menerima suatu perkhabaran, hendaklah
disiasat dan dipastikan kebenarannya terlebih dahulu dan tidak
mudah mengambil sikap menghebahkannya dalam media sosial
sedangkan berita itu statusnya masih belum sahih. Amat besar kesan
negatif yang bakal timbul sekiranya khabar yang disebarkan itu
tidak benar dan fitnah semata-mata.

3. Larangan mencerca, membuka aib dan menggelar dengan
gelaran yang buruk.

 Firman Allah SWT berfirman yang bermaksud: “Wahai orang-orang
yang beriman! Janganlah sesuatu puak (dari kaum lelaki) mencemuh
dan merendah-rendahkan puak lelaki yang lain, (kerana) harus puak
yang dicemuhkan itu lebih baik daripada mereka; dan janganlah

10

pula sesuatu puak dari kaum perempuan mencemoh dan merendah-
rendahkan puak perempuan yang lain, (kerana) harus puak yang
dicemuhkan itu lebih baik daripada mereka; dan janganlah setengah
kamu menyatakan keaipan setengahnya yang lain; dan janganlah
pula kamu panggil memanggil antara satu dengan yang lain dengan
gelaran yang buruk...” (al-Hujurat:11).

 Memanggil seseorang dengan panggilan yang tidak baik atau
menggelarnya dengan gelaran yang buruk juga antara fenomena
yang berlaku sejak dahulu sehingga sekarang. Contohnya drama-
drama Melayu turut mempromosi panggilan yang tidak baik seperti
Mamat Setan, Dolah Hangit, sehingga mengaibkan individu dalam
masyarakat dan menganggapnya sebagai gurauan semata, sedangkan
perkara ini dilarang oleh Islam melalui ayat al-Qur’an dan Hadith
Nabi SAW. Begitu juga fenomena membuka aib orang lain sudah
dianggap sebagai perkara biasa, sedangkan perbuatan itu amat
tidak bermoral dan bertentangan dengan nilai Islam. Sepatutnya aib
seseorang itu lebih utama ditutup dan tidak didedahkan, dan jika
hendak memperbaikinya, pelbagai cara boleh digunakan seperti
memberi nasihat secara berhadapan dan pertemuan bersemuka
menegur kesalahannya. Kaedah ini lebih baik dari mendedahkan
keaiban melalui media massa, media cetak dan laman-laman sosial.
Dosa mencerca, membuka aib dan menggelar dengan gelaran yang
buruk ini adalah sangat berat dan boleh membawa kesengsaraan
hidup di akhirat jika tidak bertaubat dan meminta maaf kepada orang
yang dianiaya itu.

4. Melebarkan persahabatan dan semangat berkenal-kenalan di
antara satu sama lain.

 Firman Allah SWT yang bermaksud: “Wahai umat manusia!
Sesungguhnya Kami telah menciptakan kamu dari lelaki dan
perempuan, dan Kami telah menjadikan kamu berbagai bangsa dan
bersuku puak, supaya kamu berkenal-kenalan (dan beramah mesra
antara satu dengan yang lain). Sesungguhnya semulia-mulia kamu
di sisi Allah ialah orang yang lebih taqwanya di antara kamu, (bukan

11

yang lebih keturunan atau bangsanya). Sesungguhnya Allah Maha
Mengetahui, lagi Maha Mendalam PengetahuanNya (akan keadaan
dan amalan kamu).” (al-Hujurat:13).

 Untuk melebarkan semangat ukhuwwah Islamiyyah yang menjadi
teras kepada terjalinnya hubungan kasih sayang sesama mukmin,
Islam menggalakkan kepada umatnya bertaaruf dan berkenal-
kenalan di antara satu sama lain. Dalam konteks Malaysia sebagai
sebuah negara majmuk, persahabatan sepatutnya tidak mutlak dan
terikat kepada satu bangsa sahaja, malah Islam sebagai agama
yang menjamin kerahmatan seluruh alam turut menggalakkan agar
terjalinnya persahabatan bersama kaum dan bangsa yang lain seperti
yang diaplikasikan oleh Rasulullah SAW dan para sahabat semasa di
Madinah. Toleransi beragama dan semangat timbang rasa bersama
etnik yang berbeza menjadikan Malaysia sebagai sebuah negara
Islam contoh yang penduduknya walaupun berbeza bangsa dan
budaya, tetapi boleh bersama-sama menjalankan aktiviti keagamaan
masing-masing dalam suasana yang aman dan harmoni.

PERPADUAN BERSAMA MASYARAKAT BUKAN ISLAM

Transformasi yang diilhamkan oleh Rasulullah SAW sebagai pemimpin
tertinggi negara Islam Madinah bukan sekadar mencakupi hubungan
sesama masyarakat Islam, malah melibatkan komposisi kaum yang
berbeza iaitu kepada masyarakat bukan Islam juga.

Satu perlembagaan yang dikenali sebagai Sahifah Madinah telah
digubal yang membabitkan semua masyarakat Madinah sama ada orang
Islam mahupun golongan bukan Islam terutama orang-orang Yahudi.
Perlembagaan Islam terawal di dunia ini mengandungi 47 fasal iaitu 23
fasal menyentuh hubungan sesama orang Islam Muhajirin Ansar dan 24
fasal berkaitan dengan orang Islam dan bukan Islam.

12

Melalui piagam inilah ditekankan bahawa orang Yahudi
dan orang Islam dianggap sebagai satu ummah, mereka juga adalah
warganegara seperti orang Islam, setiap warganegara bertanggungjawab
mempertahankan kedaulatan negara, kebebasan bergerak, melaksanakan
kegiatan, mengumpulkan harta di Madinah. Setiap rakyat dikehendaki
menolong orang lain yang berada dalam kesusahan tanpa mengira latar
belakang suku, kepentingan hubungan kejiranan, larangan menganggu
kebebasan agama penganut lain, tanggungjawab kerajaan melindungi
golongan bukan Islam dan sama-sama mempertahankan kedamaian dalam
negara.

Kontrak sosial ini mampu ditaati dan dipatuhi oleh semua ahli
masyarakat tanpa membezakan suku, kaum, bangsa dan agama. Semua
berganding bahu mentaatinya sebagai langkah membentuk kesatuan
ummah dan perpaduan kaum di Madinah.

Jelas bahawa perpaduan dalam Islam bukan sekadar hubungan
baik sesama orang Islam malah kepada kaum bukan Islam juga. Sejarah
mencatatkan masyarakat Yahudi dan Kristian hidup tenang dan aman
di Madinah kerana hak mereka tidak dicerobohi. Kesan keadilan Islam
inilah, kelompok Islam yang awalnya minoriti menjadi majoriti apabila
ramainya orang bukan Islam memeluk Islam kerana tertarik hati dengan
kebaikan yang ditonjolkan oleh Islam yang terserlah melalui perlakuan
penganutnya.

Bagi masyarakat bukan Islam, mereka juga ada tanggungjawab
yang mesti dilaksanakan terhadap kaum muslimin dan pemerintah Islam
yang melindungi mereka. Sebagai ahli zimmah (golongan bukan Islam)
dalam sebuah pemerintahan Islam, pemimpin kerajaan tersebut mestilah
memberikan keadilan dan hak sama rata selama mana mereka patuh
kepada negara dan akan dikenakan hukuman selaras dengan kesalahan
yang dilakukan tanpa pengecualian.

13

RASULULLAH MODEL DAN TOKOH PERPADUAN

Kecemerlangan kepimpinan Rasulullah SAW dan generasi Khulafa’
al-Rasyidin sebagai tokoh mithali dalam memupuk perpaduan di kalangan
masyarakat adalah amat bertepatan dengan Firman Allah SWT yang
bermaksud: “Demi sesungguhnya, adalah bagi kamu pada diri Rasulullah
SAW contoh ikutan yang baik.” (al-Ahzab:21).

Justeru, untuk memupuk perpaduan dalam zaman yang
serba moden dan canggih ini, bukalah lipatan sejarah untuk melihat
bagaimanakah perlaksanaan generasi terdahulu dalam menjalinkan
hubungan kaum. Ini adalah kerana generasi yang dibentuk oleh Rasulullah
SAW adalah pembina tamadun yang unggul. Generasi itu adalah generasi
mithali atau contoh piawai bagi generasi yang berikutnya. Transformasi
awal telah lama dipraktikkan oleh Rasulullah SAW, maka kitalah yang
bertanggungjawab meneruskannya, agar matlamat mewujudkan negara
yang baik dan mendapat pengampunan Allah SWT itu dapat direalisasikan.

Perbezaan pandangan perlu ditangani dengan cara yang penuh
berhikmah, ibarat menarik rambut di dalam tepung, rambut tidak putus dan
tepung tidak berselerak. Sering didakwa, perbezaan pandangan membawa
perpecahan. Pandangan ini perlu diperhalusi dengan mengambil ibrah
dan pengalaman Rasulullah SAW dalam menangani pendapat yang
berbeza di kalangan para sahabat.

Menurut al-Qaradawi dalam bukunya Fiqah Daulah dalam
Perspektif al-Qur’an dan al-Sunnah pelbagai pandangan tidak selamanya
dibenci asalkan ia dalam ruang lingkup ijtihad. Para sahabat sendiri sering
tidak sependapat, sebagai contoh perselisihan dalam masalah solat Asar
di Perkampungan Bani Quraizah, Baginda SAW tidak menyalahkan atau
mencela para sahabat yang berselisih faham dalam masalah tersebut. Asal
jangan berbeza pandangan dalam perkara dasar, itulah yang patut diberi
perhatian.

14

Ada pun keadaannya, berbaik sangka, berlapang dada dan
mengambil sikap syura adalah satu pendekatan yang sangat terpuji.
Jauhkan dari melemparkan kata-kata kesat, mengkafirkan pihak lain,
menuduh dengan perkataan dosa dan balasan neraka adalah kata-kata
yang perlu dijauhi. Setiap individu mesti mengambil sikap saling memberi
nasihat kepada kebenaran dan kesabaran, mengambil pendekatan penuh
hikmah, menunjukkan suri teladan yang baik dan jika ingin berdebat pun,
berbahaslah dengan cara yang baik.

Sikap inilah yang ditonjolkan oleh pemerintah agung bermula
zaman Rasulullah SAW dan Khulafa’ al-Rasyidin dan seterusnya sama
ada sewaktu pemerintahan kerajaan Bani Umaiyyah, Abasiyyah mahupun
Othmaniyyah. Sekadar mengambil satu contoh, betapa pemerintahan
Sultan Salahuddin al-Ayubi di Baitulmaqdis amat disenangi oleh kawan
dan lawan walaupun musuh yang sebelumnya berusaha bersungguh-
sungguh untuk membunuhnya. Tiada masyarakat bukan Islam yang disiksa
walaupun sebelumnya sewaktu tentera salib menduduki Baitulmaqdis
mayat tentera Islam memenuhi jalan, orang Islam yang tidak bersenjata
dibakar, dipanah dari jarak dekat dari atas bumbung dan menara rumah
ibadat mereka. Tiada istilah dendam pada diri Salahuddin walaupun
masyarakat Islam sebelumnya disakiti. Layanan terhadap masyarakat
Islam lebih-lebih lagi dilaksanakan dengan adil dan saksama.

Dalam hidup bermasyarakat juga, Nabi SAW mengajar beberapa
amalan lain yang amat perlu dicontohi. Ini bersandarkan kepada
sebuah Hadith yang bermaksud: “Hak seorang Muslim terhadap
Muslim lainnya ada 6 perkara para sahabat bertanya, apakah dia
wahai Rasulullah SAW. Baginda bersabda apabila bertemu, berilah
salam kepadanya, apabila dipanggil terimalah jemputannya, apabila
diminta beri nasihat, nasihatkanlah, apabila ia bersin dan mengucapkan
alhamdulillah, maka jawablah yarhamkallah, apabila ia sakit maka
ziarahilah dan apabila ia meninggal dunia, hantarlah jenazahnya sampai
ke kubur.” (Riwayat Muslim).

15

Dalam konteks yang lebih kecil, kedudukan masyarakat yang
dibina melalui ikatan kejiranan dan hak bertamu juga ada beberapa etika
yang perlu dipatuhi. Sabda Rasulullah SAW yang bermaksud: “Sesiapa
yang beriman kepada Allah dan hari akhirat, hendaklah ia berbicara
dengan baik atau lebih baik ia diam (dalam hal yang tidak berkaitan),
sesiapa yang beriman kepada Allah dan hari akhirat, hendaklah ia
menghormati jiran tetangganya, dan sesiapa yang beriman kepada Allah
dan hari akhirat, maka hendaklah ia menghormati tetamunya.” (Riwayat
Muslim).

Apabila sifat-sifat ini dimiliki oleh setiap individu Muslim,
sudah pasti kehidupan manusia akan lebih aman dan jauh dari sebarang
perpecahan dan perbalahan. Sesungguhnya masyarakat yang benar-benar
menjunjung segala peraturan dan hukum hakam Allah SWT adalah asas
dalam pembentukan sebuah masyarakat yang bertamadun. Tiada apa yang
boleh dibanggakan bagi sebuah masyarakat yang maju dan menjunjung
tinggi peradaban sains dan teknologi jika rohaniah anggotanya kosong
tanpa penekanan akhlak dan pengisian keagamaan.

FUNGSI KEPIMPINAN DAN KESEDERHANAAN, FAKTOR
MENJANA PERPADUAN

Perpaduan lahir dari sifat adil dalam pemerintahan dan bersederhana
dalam amalan beragama. Dalam masa yang sama, ia menolak sebarang
unsur kezaliman dan melampau atau berlebih-lebihan. Konsep ini apabila
dipegang dan diamalkan, mampu untuk membentuk ummah yang progresif,
bersatu padu dan menjunjung nilai persefahaman antara satu sama lain.

Perpaduan itu dijunjung dalam kerangka menjadikan keadilan
itu sebagai neraca pertimbangan kerana adil itu sendiri memberi maksud
meletakkan sesuatu itu kena dan wajar pada tempatnya. Firman Allah
SWT yang bermaksud : “Wahai orang-orang yang beriman, hendaklah
kamu semua sentiasa menjadi orang-orang yang menegakkan keadilan
kerana Allah, lagi menerangkan kebenaran, dan janganlah sekali-kali

16

kebencian kamu terhadap sesuatu kaum itu mendorong kamu kepada
tidak melakukan keadilan. Hendaklah kamu berlaku adil (kepada sesiapa
jua) kerana sikap adil itu lebih hampir kepada takwa. Dan bertakwalah
kepada Allah, sesungguhnya Allah Maha Mengetahui dengan mendalam
akan apa yang kamu lakukan.”(al-Maidah:8).

Dalam ayat yang lain, Allah SWT berfirman maksudnya:
“Sesungguhnya Allah menyuruh berlaku adil, dan berbuat kebaikan,
serta memberi bantuan kepada kaum kerabat; dan melarang daripada
melakukan perbuatan-perbuatan yang keji dan mungkar serta kezaliman.
Ia mengajar kamu (dengan suruhan dan laranganNya ini), supaya kamu
mengambil peringatan mematuhi-Nya.” (an-Nahl:90).

Pemahaman terhadap Maqasid al-Syariah atau objektif di sebalik
pensyariatan sesuatu hukum juga mesti diketahui untuk mengelakkan
daripada suasana kacau bilau dan perbalahan dalam masyarakat. Kegagalan
umat Islam memahami objektif syarak itulah antara punca salah konsep
dalam beramal dan mendatangkan kecelaruan kepada ummah.

Dalam soal ibadah ritual, pembahagian hukum telah diperjelaskan
melalui konsep aksiologi Islam. Melalui konsep ini para ulama telah
membahagikan sistem nilai kepada lima iaitu wajib, sunat, makruh,
haram dan harus. Di sini penting pula pemahaman kepada konsep Fiqh
al-Awlawiyyat (fiqh keutamaan) iaitu mengutamakan yang lebih penting
daripada yang kurang atau tidak penting. Hal ini nanti berkaitan pula
dengan lima keutamaan hidup iaitu dari sudut menjaga agama, harta,
nyawa, keturunan dan akal.

Untuk menuju kepada kesederhanaan beramal juga, amat perlu
diberi penekanan kepada kefahaman yang jitu di antara tuntutan fardhu
ain dan fardhu kifayah. Seringkali berlaku pertelagahan dalam komuniti
disebabkan kecelaruan pemahaman tentang dua tuntutan ini. Begitu juga
pengetahuan antara yang wajib dan sunat. Kesemua konsep ini perlu difahami
dan diketahui sebagai langkah awal menyusun keutamaan dalam beribadah
secara konsistan dan  mengelakkan melampau batas dalam beramal.

17

Kecelaruan dalam memahami realiti inilah  yang menyebabkan
ramai manusia Muslim tidak jelas untuk apa dia beribadah. Dibimbangi
juga sangkaan telah sempurna amal tetapi sebenarnya banyak ruang
kosong yang terdedah sini sana. Ada juga yang tersalah faham kononnya
yang penting dalam beribadah adalah jumlah yang banyak dan bukannya
kualiti ibadah itu sendiri. Lantaran itu sering berlaku pertelingkahan dan
perbalahan dalam soal khilafiah hanya dalam menentukan jumlah rakaat
solat sunat.

Terkadang manusia juga terkeliru di antara ibadah dan syiar. Puasa
Ramadhan itu nilai ibadah tetapi di akhir Ramadhan ia ditewaskan dengan
syiar Syawal yang melampau-lampau sehingga kesederhanaan dalam
melaksanakan ibadah puasa ditenggelamkan oleh suasana kemeriahan
hari raya yang dijelmakan dalam bentuk pesta dan hiburan yang berlebih-
lebihan.

Membahaskan perkara cabang sehingga melahirkan perbalahan
yang berpanjangan boleh menghakis nilai perpaduan dalam masyarakat.
Salah konsep dalam beribadah juga melahirkan masyarakat yang
mundur dan terkebelakang, sedangkan Islam menuntut umatnya mencari
kecemerlangan untuk hidup di dunia dan akhirat.

Sesungguhnya ajaran Islam itu adalah untuk menjamin kerahmatan
sekalian alam. Hukum hakam dan syariatnya bertujuan menyatukan hati
manusia dan menghimpunkannya dalam satu barisan, mencegah dari
berlakunya perpecahan dan persengketaan. Matlamat akhirnya nanti,
terbentuklah masyarakat yang ketundukkannya hanya kepada Allah
SWT, cita-citanya meninggikan kalimah-Nya jua, yang hak ditegakkan,
kebaikan dilaksanakan dan kemungkaran dijauhkan.

18

AMAL JAMAIE TERAS PERPADUAN

Namun perlu diberi penekanan, setinggi manapun cita-cita dan semurni
manapun tujuan, tidak dapat tidak, usaha mempertahankan perpaduan
ini  adalah kerja jamaie atau berkumpulan dan bersama, bukannya mudah
untuk dapat dicapai secara bersendirian. Semua agensi dalam kerajaan,
para wakil rakyat, pemimpin masyarakat dan setiap individu Muslim perlu
sama berganding bahu menjadi contoh kepada kesungguhan membentuk
perpaduan ini.

Sebagaimana firman Allah SWT dalam al-Qur’an yang
bermaksud: “Dan (Tuhan berfirman lagi): Sekiranya penduduk negeri itu,
beriman serta bertakwa, tentulah Kami akan membuka kepada mereka
(pintu pengurniaan) yang melimpah-limpah berkatnya dari langit dan
bumi. Tetapi mereka mendustakan (Rasul kami), lalu Kami timpakan
mereka dengan azab seksa disebabkan apa yang mereka telah usahakan.”
(al-A‘raf:96).

Seruan ke arah perpaduan dan kesatuan mesti disahut oleh
semua masyarakat tidak mengira bangsa, semangat kenegerian atau
kecenderungan fahaman politik. Orang Islam sebagai umat terbaik mesti
menunjukkan kebaikan itu di mata masyarakat dunia. Dengan perpaduan,
umat akan menjadi semakin kuat.

PETUNJUK WAHYU SEBAGAI SUMBER PERPADUAN

Mengakhiri penulisan ini, marilah sama-sama kita menghayati beberapa
ayat al-Qur’an untuk dijadikan pedoman bahawa perpaduan itu adalah nadi
kekuatan, manakala perpecahan itu boleh mengundang penyesalan yang
tidak berkesudahan. Amat penting untuk kita sama-sama bermuhasabah
agar perpecahan di kebanyakan negara umat Islam dapat dihindari dan
tidak berlaku di negara kita.

19

Firman Allah SWT yang bermaksud : “Dan berpegang teguhlah
kamu sekalian kepada tali Allah (agama Islam), dan janganlah kamu
bercerai-berai; dan kenanglah nikmat Allah kepada kamu ketika kamu
bermusuh-musuhan (semasa jahiliyah dahulu), lalu Allah menyatukan di
antara hati kamu (sehingga kamu bersatu-padu dengan nikmat Islam),
maka menjadilah kamu dengan nikmat Allah itu orang-orang Islam
yang bersaudara. Dan kamu dahulu telah berada di tepi jurang neraka
(disebabkan kekufuran kamu semasa jahiliyah), lalu Allah selamatkan
kamu dari neraka itu (disebabkan nikmat Islam juga). Demikianlah
Allah menjelaskan kepada kamu ayat-ayat keterangan-Nya, supaya kamu
mendapat petunjuk hidayah-Nya.” ( Ali‘Imran:103).

Dalam ayat yang lain, Allah SWT berfirman yang bermaksud:
“Dan janganlah kamu menjadi seperti orang-orang (Yahudi dan Nasrani)
yang telah bercerai-berai dan berselisihan (dalam ugama mereka)
sesudah datang kepada mereka keterangan-keterangan yang jelas nyata
(yang dibawa oleh Nabi-nabi Allah). Dan mereka yang bersifat demikian,
akan beroleh azab seksa yang besar.” (Ali‘Imran:105).

PENUTUP

Adalah menjadi tanggungjawab semua individu dalam sesebuah negara
mempertahankan perpaduan dan menolak sebarang unsur yang boleh
membawa kepada kehancuran. Jangan dibiarkan unsur perpecahan
meresap masuk dalam masyarakat kerana, sekali kesatuan itu diceroboh,
penyesalan tidak membawa apa-apa makna. Jauhilah sikap mengadu
domba, khianat mengkhianati dan mencari silap orang lain, tetapi carilah
titik persamaan agar Malaysia menjadi sebuah negara Islam contoh yang
menjunjung erti kesatuan dan perpaduan di kalangan rakyatnya.

20

RUJUKAN

Al-Qur’an al-Karim Abdullah Basmeih. 2013. Tafsir Pimpinan ar-Rahman
kepada Pengertian al-Qur’an. Kuala Lumpur: Darul Fikir Sdn. Bhd.

Abazhah, Nizar. 2011. Sekolah Cinta Rasulullah. Terj. Taufiq Damas &
M. Abidun. Kuala  Lumpur: Mutiara Ilmu Selekta Sdn. Bhd.

Al-Buti, Muhammad Sa‘id Ramadan. 1983. Fiqh al-Sirah Terj. Mohd.
Darus Sanawi. Kuala Lumpur: Dewan Pustaka Fajar.

Al-Ghazali, Muhammad. 1986. Fiqh al-Sirah. Terj. Abu Laila &
Muhammad Tohir. Shah Alam: Dewan Pustaka Fajar

Al-Hashimi, Abd al-Mun‘im. 2002. Ahklaq al-Nabi Sallallah ͨAlaih Wa
Sallam fi Sahih al- Bukhari wa Muslim. Kuwayt: Maktabah Ibn
Kathir

Al-Khudari, Muhammad. 1992. Nur al-Yaqin fi Sirah Saiyid al-Mursalin.
Qahirah: Dar al-Hadith

Al-Mubarakfuri, Safi al-Rahman. 2011. Al-Rahiq al-Makhtum Sirah
Nabawiyyah. Terj.  Muhammad Ramzi Omar. Kuala Lumpur:
Yayasan Dakwah Islamiah Malaysia.

Al-Qaradawi, Yusuf. 2001. Fiqah Daulah Dalam Perspektif al-Qur’an dan
al-Sunnah. Terj. Kathur Suhardi. Kuala Lumpur: Pustaka Syuhada.

Ensiklopedia Hadith Kitab 9 Imam. 2010. Lidwa Pustaka.

Mohd Kamel Mat Salleh. 2013. 25 Perkara Yang Anda Mesti Tahu
Mengenai Islam. Batu Caves: Mustread Sdn. Bhd.

Mohd Kamel Mat Salleh & Mohd. Hariri Hj. Mohamad Daud. 2014. 7
Golongan Dinaungi Arasy. Batu Caves: Mustread Sdn. Bhd.

Zulkifli Mohd. Yusoff & Noor Naemah Abd. Rahman. 2010. Biografi
Muhammad bin Abdullah. Batu Caves: PTS Islamika Sdn. Bhd.

Jabatan Kemajuan Islam Malaysia

Aras 4-9, Blok D7 & D9, Kompleks D,
Pusat Pentadbiran Kerajaan Persekutuan,

62519 Putrajaya,
Tel: 03-8886 4000

Faks: 03-8889 2039

www.islam.gov.my

Edaran Percuma

PERPADUAN NADI
TRANSFORMASI

NEGARA